Den Nord-Cimbriske Tilskuer, 1830-12-14
J en Landsbye i den podolske Kreds døde 5 Jndividuer af Cholera-Symptomer, hvorpaa Landsbyen bler spærret. Bønderne lode da deres Geistlige bede til sig, der rakte dem, 120 i Tallet, paa aaben Mark det hellige Sakramente. Efterat have modtaget dette, erklærede de sig villige til punctlig at opfylde Regjeringens Forskrifter, og valgte paa Stedet ved Lodkastning blandt sig selv Sygevogtere; men med de to tilbageblevne Patienter af Cholera bedrede det sig, og videre Spor deraf, viste sig ikke. J Odessa, hvor denne Sygdom havde viist sig, synes samme igjen at være standset. Om Symptomerne eller Kiendetegnene paa Cholera, giveFølgebladet til Aarhuus Avis No. 197 følgende Beskrivelse: "Denne frygtelige Sygdom, som ikke varer over 3 Dage, og ofte er dødelig i 24 Timer, helbredes næsten aldrig af sig selv, men kræver meget hurtig og virksom Hielp af Lægen. Den yttrer sig ved Hovedvine, Tørst, Mathed, flygtige Smerter og Soven i Lemmerne, hvorpaa snart følger Qvalme, Brækning og Laxering, og ender med en voldsom Krampe. Den Syges Aasyn udtrykker den høieste Grad af Angest, han klager over at det brænder ham i Maven, og forlanger uophørligt Koldt at drikke. Brækningen vedbliver, Laxeringen tiltager, Uroligheden og Angesten stige i den Grad, at Patienten kaster sig omkring saa det næppe er muligt at finde et roligt Øieblik for at undersøge Pulsen, der er saa lille, at man næppe kan føle den. Legemets Yderdeele blive kolde, Øinene falde ind, lukkes halvt, og det Hvide i Øiet bliver underløbet med Blod. Nu begynde Krampetrækningerne, som sædvanligen stige fra Tæerne opad, og alt Haab om Redning er tabt, naar Kulden naaer Hjertekulen, naar Tungen bliver iskold, og en stærk kold Sveed udbryder over hele Legemet, hvis Hud paa sine Steder bliver ganske rynket. Sædvanligen aftager Krampen naar disse Symptomer tiltage, og baade den og Smerterne ophøre ganske førend Døden. Enkelte lide indtil sidste Øieblik, især naar Sygdommen holder ud til tredie Dag. Naar derimod Krampen er ophørt, naar der ved Brækningen og Laxeringen ikke længere udtømmes vandagtig Sliim, men vel nogen Galde, og naar Kulden paa Legemets Overflade, ikke tiltager, saa er der Haab om Helbredelse. Engeland. Den nærværende engelske Minister og Lordkantsler Lord Brougham, er født i Aaret 1779, nedstammer fra en anseelig Familie i Cumberland, som for 60 a 70 Aar siden nedsatte sig i Westmoreland, og byggede Brougham Herresæde. Hans Moder, en Søster af Historieskriveren Professor Robertson, nyder endnu den bedste Sundhed. Han har to Brødre, James og William, hvoraf den Første boer hos sin Moder paa Brougham, Hall, og har Sæde i Parlamentet; William er Jurist. Lord Brougham sad først, som Repræsentant for Camelford i Parlamentet, derpaa for forskjellige andre Stæder. J hans Ungdom, var han Beundrer af Hr. Pitt; men senere hans store (politiske, Fjende. Han hørte ogsaa dengang til dem, som da holdt Afrikanerne i Sammenligning med Europæerne, næppe for menneskelige Væsener, men blev senere denne undertrykte Menneskeraces ivrigste Forsvarere. Hans Kampe ved Valgene i Westmoreland, hans uovergaaelige Veltalenhed, saavel i Parlamentet som i Retterne, hans mangesidigs Kundskaber og Talenter, hans Critiker, i hans politiske Afhandlinger og hans utrættelige Flid, er velbekjendt. For nogle Aar siden ægtede han en vis Hr. Stades Enke, som bragte ham en anseelig Formue i Medgift. Frugten af dette Ægteskab, er en Datter som nu er 8 Aar gammel. Et engelsk Blad opgiver følgende Statsmænd Alder: Premierministeren Grey er 66 Aar gammel, Lord Holland 57, Lord Landsdowne 50, Lord Melbourne 49, Lord Goderich 48, Lord Althorp 48, Lord Palmer stone 46, Hertugen af Richmand 39, og Lord Durham 38 Aar. - En Lieutnant Morrison har bekjendtgjort i Liverpool en Plan til Oprettelse af en Telegraph fra Dower til Liverpool over London og Birmingham. Denne Telegraph skal fornemmelig tjene til at bringe Handelsefterretninger i en Tid af 15 Minutter 100 Mile frem, og det under Taushedens Segl. Omkostningerne derved anslaaes til 3000 Pd. St.; men han gjør den Jndvending mod denne Opfindelse, at den ikke kan afbenyttes i taaget Veir.